Era-Iliada_web	Eth hilh de Tidèu tornèc a calar- se entre es combatents deth dauant; e s’abans usclaue en desirs de lutar contra es troians, ara sentie que se li triplicaue eth coratge, coma un leon qu’eth pastor herís leugèrament en assautar ua pleta de lanudes oelhes e non l’aucís, senon que l’ahisque era fòrça: eth pastor dèishe de refusar-lo e entre en estable; es oelhes, en veder-se sense defensa, hugen enquia quèir lèu amolonades es ues sus es autes e era fèra ges dera pleta damb agil saut.